ՀԻՄՆԱՎՈՐՈՒՄ
«Գույք ամրացնելու, նվիրելու և անհատույց օգտագործման իրավունքով հանձնելու մասին» 
Հայաստանի Հանրապետության կառավարության որոշման ընդունման անհրաժեշտության մասին
2026 թվականի մայիսին Հայաստանի Հանրապետությունում կայացած Եվրոպական քաղաքական համայնքի 8-րդ գագաթնաժողովի կազմակերպման ծառայությունների մատուցման պայմանագրով ստանձնած պարտավորությունների կատարման շրջանակում ծառայությունները մատուցող ընկերության կողմից տրամադրված գույքի (այսուհետ՝ Գույք) հետագա արդյունավետ և նպատակային օգտագործումն ապահովելու նպատակով՝ ՀՀ վարչապետի 24.07.2026թ. թիվ 02/17.4/25355-2026 հանձնարարականով հանձնարարվել է սահմանված կարգով մշակել և վարչապետի աշխատակազմ ներկայացնել գույքը ՀՀ ՏԿԵՆ պետական գույքի կառավարման կոմիտեին (այսւոհետ՝ Կոմիտե) և Կարեն Դեմիրճյանի անվան մարզահամերգային համալիրին ամրացնելու մասին կառավարության համապատասխան որոշման նախագիծ:	
2026 թվականի հուլիսի 30-ին համապատասխան գրությամբ Կոմիտե է դիմել «Դոպինգ Սփեյս» սահմանափակ պատասխանատվությամբ ընկերությունը՝ 2026 թվականի հոկտեմբերի 15-ից 31-ը Հայաստանում կայանալիք բազմազանության մասին կոնվենցիայի 17-րդ համաժողովի (COP17) պատշաճ կազմակերպման նպատակով վերջինիս անհրաժեշտ կահույքով ապահովելու խնդրանքով։
[bookmark: _GoBack]Հիմք ընդունելով վերոգրյալը՝ Կոմիտեի կողմից մշակվել է  «Գույք ամրացնելու, նվիրելու Եվ անհատույց օգտագործման իրավունքով հանձնելու մասին» ՀՀ կառավարության որոշման նախագիծը, որով առաջարկվում է Գույքի հետագա տնօրինման նպատակով Գույքն ամրացնել Կոմիտեին, այնուհետև դրա մաս հանդիսացող գործվածքները և գորգերը նվիրել  Կարեն Դեմիրճյանի անվան մարզահամերգային համալիրին, ինչպես նաև Հայաստանում կայանալիք բազմազանության մասին կոնվենցիայի 17-րդ համաժողովի (COP17) պատշաճ կազմակերպման նպատակով որոշակի շարժական գույք ժամանակավորապես օգտագործելու նպատակով անհատույց տրամադրել «Դոպինգ Սփեյս» սահմանափակ պատասխանատվությամբ ընկերությունը։
Նախագծում Գույքի արժեքները ներառված չեն՝ քանի որ դրանց զգալի մասը պատրաստված է տեղում։
ՀՀ կառավարության որոշման ընդունման կապակցությամբ այլ   իրավական ակտերում փոփոխություններ կատարելու անհրաժեշտությունը բացակայում է։   
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից։
«Գույք ամրացնելու, նվիրելու Եվ անհատույց օգտագործման իրավունքով հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:



